3. ΚΑΝΟΝΙΣΤΙΚΟΝ ΔΙΑΤΑΓΜΑ της 1/1 Δεκ. 1943 Περί επιτροπών Ελέγχου Οριστικών Διανομών. Έχοντες υπόψη: 1)τα άρθρ. 4 παρ. 2 και 26 του Νόμ. 478/1943 «περί Αγροτικού Κτηματολογίου» και 2)την υπ’ αριθ. 375/1943 σύμφωνον γνωμάτευσιν του Συμβουλίου Επικρατείας, προτάσει του επί της Γεωργίας Υφυπουργού, απεφασίσαμεν και διατάσσομεν: Άρθρ.1.-1.Παρά τω Υπουργείω Γεωργίας και παρ’ εκάστη Γενική Διοικήσει εδρεύει ανά μία τριμελής εκ δημοσίων υπαλλήλων Επιτροπή προς έλεγχον των οριστικών διανομών των εποικισθέντων κτημάτων, κατά τα κατωτέρω ειδικώτερον οριζόμενα. 2.Αι ως άνω Επιτροπαί καλούνται Επιτροπαί Ελέγχου Οριστικών Διανομών. Άρθρ.2.-1.Αι Επιτροπαί Ελέγχου Οριστικών Διανομών αποτελούνται εξ ενός ανωτέρου υπαλλήλου της Τοπογραφικής Υπηρεσίας του Υπουργείου Γεωργίας και δύο ανωτέρων υπαλλήλων της Εποικιστικής Υπηρεσίας του Υπουργείου Γεωργίας, οριζομένων δι’ αποφάσεως του Υπουργού της Γεωργίας ή του οικείου Γενικού Διοικητού. Μη υπαρχόντων τοιούτων εποικιστικών υπαλλήλων, ως μέλη της Επιτροπής δύνανται αντ’ αυτών να ορισθούν ανώτεροι υπάλληλοι της Γεωργικής Υπηρεσίας του Υπουργείου Γεωργίας. 2.Οι αναπληρωταί των μελών εκάστης Επιτροπής ορίζονται υπό του Υπουργού της Γεωργίας ή του οικείου Γενικού Διοικητού εξ ανωτέρων υπαλλήλων του Υπουργείου Γεωργίας κατά την εν τη προηγουμένη παραγράφω αναλογίαν και σειράν. 3.Των Επιτροπών προεδρεύει ο εκ των μελών αυτών κατά βαθμόν ανώτερος και μεταξύ ομοιοβάθμων ο αρχαιότερος. 4.Χρέη Γραμματέως εκτελεί υπάλληλος της Εποικιστικής υπηρεσίας του Υπουργείου της Γεωργίας έχων βαθμόν μέχρι του εισηγητού, οριζόμενος δε δι’ αποφάσεως του Υπουργού της Γεωργίας ή του Γενικού Διοικητού. 5.Εκάστη Επιτροπή έχει ιδίαν σφραγίδα φέρουσαν εν μέσω το εθνόσημον και κύκλωθεν τας λέξεις «Επιτροπή Ελέγχου Οριστικών Διανομών…….(Αθηνών ή Θεσσαλονίκης ή Κομοτινής κλπ.»). Άρθρ.3.-1.Ως κατά τόπον αρμοδιότης των Επιτροπών ορίζεται δια μεν τας παρά ταις Γενικαίς Διοικήσεσιν εδρεύουσας η διοικητική περιφέρεια της Γενικής Διοικήσεως, δια δε την παρά τω Υπουργείω Γεωργίας εδρεύουσαν ολόκληρος η υπολειπόμενη περιοχή της Χώρας. (Μετά την σελ. 222(α) Σελ. 222,01 Αγροτικό Κτηματολόγιο 17.Β.δ.3 17.Β.δ.3 Αγροτικό Κτηματολόγιο 2.Μέχρι της λήξεως του πολέμου και επί εν έτος μετ’ αυτήν η αρμοδιότης των παρά ταις Γενικαίς Διοικήσεσιν Επιτροπών επί κτημάτων ων τα στοιχεία της οριστικής διανομής εύρηνται παρά τη Κεντρική Υπηρεσία του Υπουργείου Γεωργίας ασκείται υπό της παρά τω Υπουργείω τούτω εδρευούσης Επιτροπής. Άρθρ.4.-1.Αι Επιτροπαί συγκαλούνται υπό του Προέδρου αυτών δι’ εγγράφου προσκλήσεως διανεμομένης 24 τουλάχιστον ώρας προ της δια της προσκλήσεως οριζομένης ώρας ενάρξεως της συνεδριάσεως. 2.Αι Επιτροπαί συνεδριάζουν νομίμως παρόντων πάντων των μελών αυτών, συνέρχονται δε εν τοις κατά τόπους Γραφείοις της Τοπογραφικής Υπηρεσίας του Υπουργείου Γεωργίας. Άρθρ.5.-1.Ως αμοιβή των μελών και του Γραμματέως των Επιτροπών ορίζεται η κατά τας εκάστοτε ισχυούσας διατάξεις οριζομένη δια τα μέλη και τον Γραμματέα του Γνωμοδοτικού Συμβουλίου Εποικισμού. 2.Αι αμειβόμεναι συνεδριάσεις δια την παρά τω Υπουργείω Γεωργίας Επιτροπήν δεν δύνανται να υπερβούν τας δώδεκα (12) κατά μήνα. Αι αμειβόμεναι συνεδριάσεις δια τας παρά ταις Γενικαίς Διοικήσεσιν Επιτροπαίς ορίζονται δι’ αποφάσεως του Υπουργού της Γεωργίας κατ’ έτος αναλόγως του φόρτου εργασίας αυτών, μη δυνάμεναι πάντως να υπερβούν τας δέκα (10) δια την παρά τη Γενική Διοικήσει Μακεδονίας Επιτροπήν και τας οκτώ (8) δια τας λοιπάς. Άρθρ.6.-1.Μετά την κατά τας κειμένας διατάξεις ενέργειαν της οριστικής διανομής γαιών ή συνοικισμού και την κατάρτισιν του σχεδιαγράμματος και των κτηματολογικών πινάκων, ολόκληρος ο σχηματισθείς φάκελλος, μετά προέλεγχον και θεώρησιν των στοιχείων αυτού υπό της Τοπογραφικής Υπηρεσίας του Υπουργείου Γεωργίας, υποβάλλεται εις την οικείαν Επιτροπήν Ελέγχου Οριστικών διανομών. 2.Η Επιτροπή ελέγχει το νόμιμον ως και την ορθότητα της ενεργηθείσης οριστικής διανομής, εξετάζουσα και τα τυχόν επ’αυτής υποβληθέντα παράπονα των ενδιαφερομένων, ως και τας παρατηρήσεις της Υπηρεσίας. 3.Παρ’ εκάστη Επιτροπή τηρείται βιβλίον πρακτικών εις ο καταχωρούνται εν περιλήψει αι συζητήσεις με τας γνώμας της πλειοψηφίας και μειοψηφίας ως και αι γνωμοδοτήσεις αυτής. 4.Τα πρακτικά εκάστης συνεδριάσεως υπογράφονται υπό του Προέδρου, των μελών και του Γραμματέως, αναγιγνώσκονται δε και επικυρούνται κατά την αυτήν ή την επομένην συνεδρίασιν. 5.Μετά τον έλεγχον της οριστικής διανομής εκάστου κτήματος η Επιτροπή υπογράφει τους κτηματολογικούς πίνακας και μονογραφεί τα σχεδιαγράμματα, αποσπάσματα δε εκ των πρακτικών της σχετικής συνεδριάσεως, υπογραφόμενον υπό του Γραμματέως, υποβάλλεται εις την εποικιστικήν Υπηρεσίαν δια τα περαιτέρω. 6.Εις τον αυτόν ως άνω έλεγχον υπόκειται και πάσα εκ του νόμου προβλεπομένη συμπληρωματική οριστική διανομή, ή ολική ή μερική αναθεώρησις ή τροποποίησις της οριστικής διανομής, ως επίσης και πάσα άλλη σχετική εργασία διαβιβαζομένη υπό του Υπουργού της Γεωργίας εις την Επιτροπήν προς έλεγχον. Εις τον αυτόν επί της Γεωργίας Υφυπουργόν ανατίθεμεν την δημοσίευσιν και εκτέλεσιν του παρόντος. 